open-index/open-wikipedia-markdown huggingface dataset:
Riippakeltasalava

**Riippakeltasalava** (*Salix* 'Vitellina Tristis') on riippasalavan (*Salix* × *pendulina*) keltaoksainen lajike. Se on jalostettu Sveitsissä ennen vuotta 1815, ja se on alun perin keltasalavan (*Salix* × *fragilis* f. *vitellina*) ja itkusalavan (*Salix babylonica*) risteymä. Riippakeltasalavan suurin suosio on nykyään Keski- ja Itä-Euroopassa. Länsi-Euroopassa sen on pitkälti korvannut toinen keltaoksainen riippasalava, siroriippasalava (*Salix* 'Chrysocoma'). Siroriippasalavasta käytetään usein virheellisesti riippakeltasalavan lajikenimeä. Riippakeltasalavan oksat ovat lyhyemmät ja vähemmän riippuvat kuin siroriippasalavalla.

Riippakeltasalava on koristepuu, joka Suomessa kasvaa vyöhykealueilla I–II. Itämeren eteläpuolella riippakeltasalava kasvaa jopa 20 metriä korkeaksi, Suomessa jo 10 metrin korkeus on harvinainen.

Riippakeltasalava vaatii paljon tilaa ja sopii hyvin yksittäispuuksi veden äärelle. Sen riippuvat oksat muodostavat puulle tyypillisen koristeellisen ulkonäön. Riippakeltasalava sopii hyvin puistoihin ja puistomaisille jokien vierustoille. Euroopassa viljeltyjä taimia on saatavana myös joistakin suomalaisista taimitarhoista.

## Lähteet
* http://www.barcham.co.uk/trees/salix-alba-tristis-golden-willow 

### Viitteet
Stan (kappale)

**Stan** on rap-artisti Eminemin vuonna 2000 julkaistu single. Se on levyltä *[[The Marshall Mathers LP]]*. Kappaleella vierailee Dido.

Kappale nousi heti Suomen virallisen singlelistan sijalle 3 ja viisi viikkoa julkaisunsa jälkeen ykkössijalle.

## Lähteet
Samppa Uimonen

**Samppa Samuel Uimonen** (19. huhtikuuta 1927 – 18. toukokuuta 2001) oli suomalainen kanteletaiteilija ja kansanmusiikin esittäjä.

Samppa Uimonen valmistui kansakoulunopettajaksi vuonna 1957 Kajaanin seminaarista.

Samppa Uimonen saavutti kaksi kanteleensoiton Suomen mestaruutta. Hän sai Kalevalaseuran kunniapalkinnon vuonna 1974. Opetusministeriö myönsi hänelle puolivuotisen taiteilija-apurahan vuonna 1986, ja valtion taiteilijaeläkkeen hän sai vuonna 1989. Vapaaksi taiteilijaksi hän oli jäänyt 1979.

Uimonen asui Kiteellä useita vuosikymmeniä. Hän perusti Heinoniemen koululle Kalevala-Forumin 1980-luvun lopussa. Heinonen muutti pois Kiteeltä 1997, mutta kyläyhdistys jatkoi Forumin toimintaa. Uimonen asui välillä Laitilassa, mutta palasi Kiteelle vuonna 2000.  Hänet on haudattu Kiteen Heinoniemeen, jossa hänen hautamuistomerkkinsä paljastettiin 15.9.2002.
## Lähteet

## Aiheesta muualla

* Samppa Samuel Uimonen  Janne Ilmola
* Tuhatvuotinen karjala Äänitearkisto
* The Kantele Traditions of Finland  Rahkonen
* Kaarina Uusitalo + Samppa Uimonen
*  Elonet
Carrie Bradshaw

**Carrie Bradshaw** on fiktiivinen henkilö Candace Bushnellin romaanissa *[[Sinkkuelämää (romaani)|Sinkkuelämää]]*, romaaniin perustuvassa yhdysvaltalaisessa televisiosarjassa *[[Sinkkuelämää]]* sekä elokuvassa *[[Sex and the City – Sinkkuelämää]]*. *[[Carrien päiväkirjat]]* -sarjassa seurataan hahmon nuoruutta 1980-luvun alussa. *Sinkkuelämää*-sarjassa ja elokuvassa Sarah Jessica Parker esitti hahmoa ja *Carrien päiväkirjat* -sarjassa AnnaSophia Robb. Carrie on romaanin, sarjan ja elokuvan kertoja ja päähenkilö. Hahmo perustuu osittain Candace Bushnelliin itseensä.

## Työ
Carrie asuu New Yorkissa ja kirjoittaa työkseen kolumnia lehteen *The New York Star*. Kolumnissaan "Sex And The City" hän käsittelee muun muassa ihmissuhteita, seksiä ja elämää New Yorkissa. Aiheita kolumniinsa hän saa muun muassa omasta ja ystäviensä elämästä. Carrien kolumni on saanut osakseen suosiota ja tehnyt Carriestä paikallisen pikkujulkkiksen. Myöhemmin Carrie alkaa kirjoittaa myös romaaneja sekä artikkeleita *[[Vogue]]*-lehteen.

## Ihmissuhteet

Carrien parhaita ystäviä ystäviä ovat Samantha Jones, Miranda Hobbes ja Charlotte York. Carrie viettää paljon aikaa ystäviensä kanssa, ja tapaa heitä jatkuvasti muun muassa porukan kantakahvilassa. Carrie purkaa ystävilleen huoliaan ja keskustelee näiden kanssa muun muassa ihmissuhteista ja työelämästä.

Carrie on sarjan alussa sinkku ja asuu yksin Manhattanilla. Sarjan edetessä hän seurustelee useiden miesten, muun muassa puuseppä Aidan Shaw'n, kirjailija Jack Bergerin ja taiteilija Alexandr Petrovskyn, kanssa. Carrien suurin rakkaus on kuitenkin herra Kihoksi (Mr. Big) kutsuttu liikemies, jonka kanssa Carriellä on vaikea on/off-suhde. Carrie ja Kiho eroavat ja palaavat yhteen useamman kerran sarjan aikana, ja heidän suhteessaan vaihtelevat jatkuvasti hyvät ja huonot ajat.

## Lähteet

## Aiheesta muualla
* HBO - Sex and the City - Carrie Bradshaw sarjan virallisella sivulla 
* Sex and the City - The Movie
* MTV3 - Sinkkuelämää - Carrie Bradshaw MTV3:n sivuilla
Hengitän

**Hengitän** on Antti Tuiskun kuudes studioalbumi, joka julkaistiin 21. syyskuuta 2009. Siitä julkaistiin myös DVD:n sisältänyt erikoispainos 2. joulukuuta 2009. Albumi nousi Suomen virallisen listan sijalle 3.

## Kappaleet
#
#
#
#
#
#
#
#
#
#

### Special Edition
# 

#### DVD
#Antti Tuisku at Sea -konsertti
#Juuret (Making of)

## Arvostelut
* Dome.fi: 
* Rumba: *negatiivinen*
* Stara: 

## Lähteet

## Aiheesta muualla
* ''Hengitän'' discogs.com -sivustolla
Eleanor Marx

**Eleanor ”Tussy” Marx** (16. tammikuuta 1855 – 31. maaliskuuta 1898) oli saksalais-englantilainen kirjailija, poliittinen aktivisti ja kääntäjä. Hän oli Karl Marxin nuorin tytär.

Marx oli jo hyvin nuorena kiinnostunut politiikasta. Kuusitoistavuotiaana hänestä tuli isänsä sihteeri, ja hän kävi isänsä kanssa sosialistien kokouksissa eri puolille maailmaa. Karl Marx jätti viime vuosinaan Eleanorin huoleksi *[[Pääoma (Marx)|Pääoman]]* englanninkielisen laitoksen ja muiden keskeneräisten tekstiensä julkaisun. Vuonna 1884 Eleanor Marx oli perustamassa Socialist League -järjestöä. Muita perustajajäseniä olivat muun muassa William Morris ja Edward Aveling.

Marx kiinnostui 1880-luvulla teatterista ja kirjallisuudesta. Hän uskoi, että taide olisi sopiva väline edistämään sosialismia ja feminismiä. Marx oli myös merkittävä kääntäjä, ja hän käänsi englanniksi muun muassa Gustave Flaubertin *[[Rouva Bovary]]n* ja Henrik Ibsenin *Kansanvihollisen*.

Marx sai vuonna 1898 selville, että hänen kumppaninsa Edward Aveling oli mennyt naimisiin toisen naisen kanssa. Tästä musertuneena depressiosta kärsinyt Marx teki myrkyllä itsemurhan.

## Lähteet
Goalkeeper CIWS

**Goalkeeper CIWS** on alankomaalainen ohjustentorjuntajärjestelmä. Lyhenne CIWS tulee sanoista *close-in weapon system*, *Goalkeeper* puolestaan viittaa järjestelmän tehtävään suojata maalivahdin tavoin aluettaan. Järjestelmän muodostavat konetykki ja kehittynyt tutkaan perustuva valvontajärjestelmä. Goalkeeper on elektroniikkakonserni Thales Groupin valmistama, sen 30 mm:n gatling-tyyppinen konetykki on peräisin General Electriciltä. Tykki on samaa GAU-8 Avenger -tyyppiä, jota käytetään A-10 Thunderbolt II -maataistelukoneessa. Järjestelmän pääasiallinen käyttöympäristö on sotalaivoilla, joilla se torjuu vihollisen ampumia meri- ja ilmatorjuntaohjuksia, mutta sitä voidaan käyttää myös lentokenttien suojaamiseen.

Muita vastaavia järjestelmiä maailmalla on esimerkiksi yhdysvaltalainen Phalanx CIWS.

## Kehitystyö
Goalkeeperin kehitystyö aloitettiin Alankomaissa vuonna 1975. Prototyyppi otettiin Alankomaiden laivaston käyttöön vuonna 1979. 

## Tekniset tiedot
*Ase: 30 mm gatling-tyyppinen GAU-8 Avenger konetykki
**Tulinopeus: 70 laukausta/s (teoreettisesti 4&nbsp;200 ls/min)
**Lähtönopeus: 1&nbsp;109 m/s
**Kantama: riippuen ampumatarvikkeesta 1&nbsp;500–2&nbsp;000 metriä, minimietäisyys 350 metriä.
**Putken suuntaus: sivusuunnassa 360°, pystysuuntaus +85 – -25 astetta
**Ammustäyttö: 1&nbsp;190 kranaattia, uudelleenlataukseen kuluva aika 9 minuuttia.
*Lavetti
**Korkeus: 3,71 m (yht. 6,2 m sisältäen aluksen runkoon jäävän osan)
**Paino: 6&nbsp;372 kg sisältäen 1&nbsp;190 ammusta, koko järjestelmän yhteispaino 9&nbsp;902 kg
**Tornin sivusuuntausnopeus 360°/8 s., putken pystysuuntaus 80°/s.

## Käyttäjämaat
*
*
*
*
*
*

## Aiheesta muualla
*Goalkeeper
Vapaa ja yksin

**Vapaa ja yksin** on Chisun toinen studioalbumi. Albumi julkaistiin digitaalisesti 21. syyskuuta 2009 ja CD:nä 23. syyskuuta 2009. Osana vuoden 2011 Levyale-kampanjaa *Vapaa ja yksin* julkaistiin vinyylinä 14. tammikuuta. Ensimmäisen levyn tavoin Chisu on säveltänyt, sanoittanut ja sovittanut kaikki kappaleet. Albumi nousi ensimmäisellä listaviikollaan Suomen virallisen albumilistan kymmenenneksi (40/2009) ja nousi parhaimmillaan listan kärkeen (32/2010). Albumi vietti listalla yhteensä 69 viikkoa. *Vapaa ja yksin* -albumia myi huhtikuussa 2010 platinalevyyn oikeuttavan määrän, yli 30&nbsp;000 kappaletta. Seuraavana vuonna albumi ylitti tuplaplatinalevyrajan. Yhteensä sitä on myyty yli 68&nbsp;000 kappaletta.

## Singlet
Albumin ensimmäisenä single "Baden-Baden" lähetettiin radiokanaville kesäkuussa 2009 ja digitaaliseen myyntiin se tuli 1. heinäkuuta 2009. Kappaleesta muodostui loppukesän ja alkusyksyn 2009 aikana iso radiohitti. Kappaleeseen valmistui Misko Ihon ohjaama musiikkivideo syyskuun 2009 alussa. "Baden-Baden" sijoittui hyvin myös single- ja latauslistalla: Se nousi molemmilla listoilla parhaimmillaan kolmannelle sijalle. Singleä on myyty yli singlen platinalevyn verran, yli 10&nbsp;000 kappaletta. 

Toinen single, "Sama nainen", lähetettiin radioille marraskuussa 2009 ja julkaistiin digitaalisesti 7. joulukuuta 2009. Kappale sai paljon radioisoittoa eri radioissa ja se nousi myös single- ja latauslistan viidenneksi. Single on myynyt kultaa. Kappaleesta on julkaistu Mikko Harman ohjaama musiikkivideo.

Albumilta julkaistiin vielä kaksi promootiosingleä: "Miehistä viis!" ja "Saaliit". Kappaleet eivät saavuttaneet menestystä, eivätkä ne nousseet lainkaan single- tai latauslistalle.

## Kappaleet
Kaikki kappaleet on säveltänyt ja sanoittanut Chisu.
#
#
#
#
#
#
#
#
#
#

## Kokoonpano
* Chisu - Laulu, koskettimet, tuottaja
* Jari Salminen - Rummut, lyömäsoittimet
* Seppo Salmi - Kitara
* Tero Palo - Basso
* Emilia Takayama - Koskettimet (3, 4 & 6)
* Miika Colliander - Kitara (5 & 7), lap steel (5)

## Arvostelut
* *[[Dome.fi]]*: 
* *[[Rumba (lehti)|Rumba]]*: *positiivinen*
* *[[Soundi]]*: 

## Lähteet
Castrénin hallitus

**Castrénin hallitus** voi tarkoittaa:
* Kaarlo Castrénin hallitus (17. huhtikuuta 1919 – 15. elokuuta 1919)
* Urho Castrénin hallitus (21. syyskuuta 1944 – 17. marraskuuta 1944)
Mohamed Gharzoul

**Mohamed Ali Gharzoul** (, s. 14. joulukuuta 1985 Tarbes, Ranska) on ranskalais-tunisialainen jalkapalloilija, pelipaikaltaan puolustaja.

## Ura
Gharzoul pelasi 16-vuotiaasta lähtien ranskalaisessa Toulousessa, mutta peliaikaa edustusjoukkueessa ei koskaan tullut. Kauden 2005-2006 jälkeen hän suuntasi toiseen kotimaahansa Tunisiaan, jossa Gharzoul edusti Club Africainia kahden kauden verran. Tuona aikana hän saavutti Tunisian-mestaruuden ja matkasi vuonna 2008 takaisin Ranskaan. Gharzouli allekirjoitti CS Sedanin kanssa kahden vuoden sopimuksen.

## Saavutukset
* Tunisian mestaruus: 2008

## Lähteet
* Transfermarkt 
* Weltfussball 
* Mohamed Gharzoul LFP:ssä 

### Viitteet
Halsuanjoki

**Halsuanjoki** on Keski-Pohjanmaalla Halsuan ja Vetelin kuntien alueella virtaava Perhonjoen sivujoki. Halsuanjoki saa alkunsa Halsuanjärvestä, josta se virtaa 17 kilometrin pituisena ja yhtyy Perhonjokeen Siponkosken jälkeisessä suvannossa, Räyringin kylän tuntumassa.

Joessa on useita koskia, joista merkittävimmät ovat Sillanpään kylän tuntumassa virtaava 1,7 kilometriä pitkä Pitkäkoski ja Räyringin kylän lähellä oleva Siponkoski. Halsuanjoen vesi on alueelle tyypillisesti humuksen värjäämää eli varsin tummaa.

## Lähteet
* Kase.fi
Charles McKeown

**Charles McKeown** (s. 1946) on brittiläinen näyttelijä ja elokuvakäsikirjoittaja. Hän on ollut yhteistyössä ohjaaja Terry Gilliamin kanssa. Hänen käsikirjoituksensa elokuvaan *[[Brazil – tämän hetken tuolla puolen]]* (1985) oli Oscar-ehdokkaana.

## Aiheesta muualla
*
Lloyd Levin

**Lloyd Levin** on yhdysvaltalainen elokuvatuottaja. Hänen tunnetuimpia töitään ovat *[[Lara Croft: Tomb Raider]]*, *[[United 93]]* ja *[[Watchmen (elokuva)|Watchmen]]*. Hän oli yhtenä tuottajana elokuvassa *United 93*, joka on saanut useita palkintoja ja oli ehdolla muun muassa BAFTA:n saajaksi monessa sarjassa.

## Aiheesta muualla
*
Pirttikoski (Rovaniemi)

**Pirttikoski** on Kemijoen varrella Rovaniemellä sijaitseva kylä, kaupungista noin 80 kilometriä itään. 

Pirttikosken kylä  kehittyi voimakkaasti Pirttikosken voimalaitoksen myötä. Tunnelityyppinen voimalaitos rakennettiin 1950-luvun loppuvuosina. Alueelle tuli teitä, asuin- ja huoltorakennuksia, mittavia patorakenteita ja pitkä uittoränni syvälle kallioon louhitun voimalaitoskanavan ohella. Työntekijöitä Pirttikosken alueella oli enimmillään noin 2000. Sinne muutti asukkaita perhekunnittain, parhaimmillaan kylässä oli nelisentuhatta asukasta. He tarvitsivat myös palveluja, kuten kauppoja, leipomon, pesulan, parturiliikkeen ja huoltoaseman. Pirttikosken kansakoulu valmistui voimalaitostyömaan toisena rakennusvuonna 1957, oppikoulu vuonna 1964. Jälkimmäinen on yhä käytössä, mutta nyt peruskouluna. Voimalaitostyömaan hiljennettyä ja töiden vähennyttyä myös Pirttikosken väkimäärä väheni huomattavasti.  

Kylässä vierailleita valtiopäämiehiä ovat Urho Kekkonen, Gerald Ford, Leonid Brežnev ja Josip Broz Tito.

Voimalaitoksen asuinalue Voimalaitoskylä on 13 hehtaarin laajuinen rivitaloineen, paritaloineen, huoltorakennuksineen, hirsisine saunoineen ja kerhohuoneistoineen. Pääosa yhteensä 64 asunnosta oli kuitenkin kesällä 2009 tyhjillään. Syksyllä 2009 sai kylä uuden omistajan kun Susirajan Kiinteistöt Oy osti alueen itselleen. Nyttemmin uuden omistajan myötä Pirttikosken kylä on kokenut uuden kukoistuksen. Alueen kiinteistöt on kunnostettu ja yhtiöitetty, katot vaihdettu, vesijohtoputket uusittu, kunnallistekniikka tullut alueelle, lämpökeskus uusittu nykyaikaiseksi täysautomatisoiduksi ja pellettilämmitteiseksi.

Pirttikosken kylässä asutaan silti yhä ja harjoitetaan mm.  maataloutta, karjankasvatusta ja poronhoitoa.

## Lähteet
*Kylän esittely 
*''Kylä keskellä ei mitään'' (Rakennuslehti)
*''Pirttikosken nousu ja tuho'' (Ylioppilaslehti)

## Aiheesta muualla
* Yläkemijoki – Pirttikoski
* Aalto Lapissa – Pirttikosken suunnitelma
* Museoviraston Pirttikoski-sivu
Ali Mathlouthi

**Ali-Azouz Mathlouthi** (, s. 22. huhtikuuta 1987 Saint-Denis, Ranska) on ranskalais-tunisialainen jalkapalloilija. Hyökkääjänä pelaava Mathlouthi edustaa Ranskan Ligue 2:ssa RC Lensia.

## Ura
Mathlouthi pelasi 17-vuotiaana Besançon Racing Clubissa yhden kauden, jonka jälkeen hän siirtyi RC Strasbourgiin vuonna 2005. Seuraavalla kaudella Mathlouthi pääsi jo edustusjoukkueeseen ja pelasi ensimmäisellä kaudellaan Ligue 2:ssa 22 ottelua ja onnistui kerran maalinteossa. Seuraavalla kaudella Strasbourg oli noussut Ranskan pääsarjaan, mutta Mathlouthi pelasi vain kolmessa ottelussa ennen kuin hänet lainattiin Ligue 2:ssa pelaavaan Châteauroux'iin.

Uudessa seurassa Mathlouthi pelasi 25 ottelua ja teki niissä 4 maalia. Kauden päätteeksi hän palasi takaisin Strasbourgiin, joka oli pudonnut takaisin Ligue 2:een kaudeksi 2008-2009. Mathlouthi ehti pelata nyt 4 ottelua, kunnes hänet lainattiin tammikuussa 2009 Espanjaan, Segunda División B:ssä pelaavaan Racing Ferroliin. Kesäkuussa 2009 Mathlouthi palasi takaisin Ranskaan, mutta hänet lainattiin saman tien kesäkuussa 2009 AC Arlesiin. Lainapestin aikana Mathlouthi onnistui kerran maalinteossa pelaamassaan 22 ottelussa.

Palattuaan takaisin Strasbourgiin joukkue oli pudonnut Ranskan kolmanneksi korkeimmalle tasolle Championnat Nationaliin. Kauden aikana Mathlouthi nousi joukkueensa johtavaksi maalintekijäksi 13 osumallaan. Hän sijoittui jaetulle viidennelle sijalle Championnat Nationalin maalitilastossa.

7. kesäkuuta 2011 Mathlouthi siirtyi kahden vuoden sopimuksella Ligue 2:n pudonneen RC Lensin kanssa.

## Lähteet
* Transfermarkt 
* Weltfussball 
* Foot National 

### Viitteet
Nathan Farragut Twining

**Nathan Farragut Twining** (11. lokakuuta 1897 – 29. maaliskuuta 1982) oli yhdysvaltalainen kenraali, joka toimi ilmavoimien esikuntapäällikkönä vuosina 1953–1957 ja Puolustushaarakomentajien neuvoston puheenjohtajana vuosina 1957–1960.

## Sotilasura
Twining valmistui West Pointista vuonna 1918. Vuonna 1943 hän aloitti 13. ilmavoimien komentajana. Sodan päätyttyä hänet nimitettiin Alaskan ilmapuolustuksen komentajaksi. Ilmavoimien varaesikuntapäällikön Muir S. Fairchildin kuoltua yllättäen sydänkohtaukseen Twining ylennettiin kenraaliksi ja nimitettiin hänen seuraajakseen. Hän seurasi Hoyt Vandenbergia esikuntapäällikkönä vuonna 1953. Presidentti Dwight D. Eisenhower nimitti hänet puolustushaarakomentajien neuvoston puheenjohtajaksi.
Kingdom Hearts coded

**Kingdom Hearts coded** on Square Enixin kehittämä ja julkaisema ''Kingdom Hearts'' -pelisarjaan kuuluva pulmapeli. Peli julkaistiin NTT DoCoMolle. Pelistä on ilmestynyt kolme episodia vuosina 2008–2009.

Peli alkaa siitä, kun Samu Sirkka lukee päiväkirjojaan ja huomaa tekstin viimeisellä sivulla ”*We must free their moment*”, mutta ei muista kirjoittaneensa sitä. Kuningas Mikki Hiiri päättää virtalisoida päiväkirjan ja tästä alkaa virtuaalisen Soran seikkailut.

## Re:coded
**Kingdom Hearts Re:coded** on vuonna 2010 Nintendo DS:lle julkaistu versio pelistä.
Luettelo 400 metrin juoksun Suomen mestareista

Tämä on **luettelo 400 metrin juoksun Suomen mestareista**. 400 metrin juoksun Suomen mestaruudesta on kilpailtu Kalevan kisoissa vuodesta 1907 lähtien. Naiset ovat kilpailleet Suomen mestaruudesta vuodesta 1957 lähtien.

## Mestaruudet
**Miehet** (yht. 118)
* 7 – Bertel Storskrubb
* 6 – Erik Wilén
* 4 – Waldemar Wickholm, Rolf Back, Voitto Hellsten, Markku Kukkoaho, Hannu Mykrä, Matti Välimäki
* 3 – Lauri Pihkala, Erik Åström, Jussi Rintamäki, Heikki Pippola, Ossi Karttunen, Jari Niemelä, Ari Pinomäki, Petri Pohjonen, Ville Lampinen
* 2 – Juho Huhta, Börje Strandvall, Aku Räkköläinen, Aki Tammisto, Runar Holmberg, Wilson Kirwa, Antti Toivonen, Christoffer Envall, Viljami Kaasalainen
* 1 – Ragnar Stenberg, Petter Mattsson, Uuno Railo, Erkki Kättö, Valentin Bergman, Akilles Järvinen, Veikko Tolamo, Einar Fabricius, Arvi Tonteri, Sven-Oswald Mildh, Pentti Rekola, Matti Honkanen, Erkki Kolkka, Jaakko Tuominen, Juhani Kotikoski, Markku Taskinen, Hannu Mäkelä, Heikki Hämäläinen, Matti Rusanen, Petri Hänninen, Mika Hänninen, Mikael Söderman, Janne Pajunen, Kari Louramo, Tommi Hartonen, Mikko Karppi, Abdelghani Nouidra, Ari Kauppinen, Juhani Mikkola, Jani Koskela, Markus Teijula, Eljas Aalto, Tommi Mäkinen, Erik Back, Juho Venäläinen, Konsta Alatupa

**Naiset** (yht. 69)
* 8 – Eeva Haimi
* 6 – Sonja Finell
* 5 – Pirjo Häggman, Kirsi Mykkänen, Mette Baas
* 4 – Aulikki Jaakkola, Petra Söderström
* 3 – Riitta Salin, Terhi Tarkiainen, Katri Mustola
* 2 – Tuija Helander, Heidi Suomi, Suvi Myllymäki, Karin Storbacka, Ella Räsänen
* 1 – Inga-Lill Nyqvist, Mona-Lisa Strandvall, Marika Eklund, Barbro Lindström, Riitta Vesanen, Satu Jääskeläinen, Riikka Niemelä, Anniina Laitinen, Sanna Aaltonen, Hilla Uusimäki, Aino Pulkkinen, Amira Chokairy, Viivi Lehikoinen

## Vuosittain

## Lähteet
* 1907–1959: 
* 1960–2006: http://www.gbrathletics.com/nc/fin.htm
* 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

### Viitteet
Räyrinki

**Räyrinki** on noin 850 asukkaan kyläkunta Vetelin kunnassa Keski-Pohjanmaalla, seututeiden 750 ja 751 risteysalueella noin 12 kilometriä Vetelin kuntakeskuksesta etelään. Räyringin postinumero on 69820.

Räyringin asutus koostuu kolmesta isommasta kyläryhmästä: Finnilästä (keskustaajama), Isokylästä ja Kalliojärvestä. Räyringin talouskylään luetaan myös asumakylät Aho, Alaspää, Forsbacka, Haapala, Salmela ja Rytiniemi. Siponkosken kylä kuuluu maantieteellisesti Vetelin keskustaan, Kainuuseen, ja kinkeripiirinä Heikkilän kylään. Kylä kuitenkin kuuluu kulturaalisesti ja sen suurin osa palveluista saadaan tai haetaan Räyringistä, joten se mielletään olevan osa sitä.

Kyläkunnan maisemalle tyypillisiä ovat tasaiset pelto-, metsä- ja suoalueet sekä vesistöt. Kyläkunnan alueella sijaitsevat Keski-Pohjanmaan mittakaavassa isohkot järvet Räyringinjärvi ja Haapajärvi, ja alueella on myös pienempiä järviä ja lampia. Lisäksi kolme jokea virtaa kyläkunnan alueella: Perhonjoki, Halsuanjoki ja Porasenjoki. Räyringin pääelinkeinona on maatalous. Lisäksi yritystoiminta työllistää kylällä.

Räyringin keskustaajamassa Finnilässä on Vetelin kunnan yläosan palvelut: luistelukaukalo (kesäisin tenniskenttä), kauppa, pankki, asiamiesposti, kirjasto, lääkekaappi, monitoimitalo ja vanhusten palvelukeskus rivitaloasuntoineen. Kylällä on mm. parturi-kampaamo, leipomo, useita taksiyrittäjiä, silkkipaino ja matkatoimisto. Valtion palveluista mm. poliisi, työvoimatoimisto ja verotoimisto ovat Kaustisella noin 20 kilometrin päässä.

Räyringissä on myös tanssilava, joka oli erityisen aktiivisessa käytössä 1960–1980-luvuilla. Tanssilavakulttuurin hiivuttua myös Räyringin tanssilavan toiminta loppui. Talvella 2009 esitetyssä Kylä ilman naisia -sarjassa tanssilava rakennettiin uuteen kuntoon. Räyringin nuorisoseura on alkanut järjestää lavalla tapahtumia. Vuosina 2010–2012 esitetyn kesäteatterin näyttelijäkokoonpano koostui paikallisista harrastajista ja ensikertalaisista. Kesäteattereissa on käynyt noin 1 000 katsojaa vuosittain.

Räyringissä toimivista yhdistyksistä mainittakoon martat, maatalousnaiset, nuorisoseura, SLEY:n osasto, metsästys- ja kalastusseurat, sekä Räyrinki-seura.

1800-luvun lopulla Räyringin Kallioperä tunnettiin fransujen solmimisesta, jolla ansaittiin rahaa monessa talossa. Etenkin pojat olivat taitavia fransunsolmijoita.

Talvella 2009 Räyringissä kuvattiin Kylä ilman naisia -tositelevisiosarjaa, jossa 18 perheen naiset lähtivät viikoksi pois kotoa jättäen miehensä ja perheensä omilleen. Sarja esitettiin Yle TV1:ssä syksyllä 2009 ja uusintana keväällä 2011.

## Etäisyydet

*Vetelin kuntakeskukseen on matkaa noin 12 kilometriä.
*Naapurikuntiin Kaustiselle, Halsualle ja Evijärvelle matkaa on noin 20 kilometriä.
*Maakuntakeskukseen Kokkolaan matkaa on noin 65 kilometriä.
*Lähimmät rautatieasemat ovat Kokkolassa ja Kauhavalla, molempiin matkaa on noin 65 kilometriä.
*Kokkola-Pietarsaaren lentoasemalle matkaa on noin 60 kilometriä.

## Lähteet
*http://www.kase.fi/kylat/veteli/Rayrinki/index.html 
*
### Viitteet

## Aiheesta muualla
Kate Voegele

**Kate Elizabeth Voegele** (s. 8. joulukuuta 1986) on yhdysvaltalainen muusikko ja näyttelijä. Hänen tämänhetkinen sopimuksensa on Interscope Records -levy-yhtiön kanssa.

Voegele keräsi kiinnostusta eri levy-yhtiöiltä nauhoitettuaan sarjan demoja. Ensimmäisen demon, "The Other Side" (2003), tuotti palkittu Michael Seitfer. Toisen demon, "Louder Than Words" (2004), tuotti Marshall Altman. Kate solmi vuonna 2006 sopimuksen MySpace Recordsin kanssa ja julkaisi debyyttialbuminsa *[[Don't Look Away]]* toukokuussa 2007. Albumi on myynyt yli 225 000 kopiota.

Toinen albumi, *[[A Fine Mess]]* julkaistiin toukokuussa 2009.

Voegele näyttelee myös yhdysvaltalaisessa sarjassa One Tree Hill () Mia Catalanoa.

## Diskografia
### Albumit
* Don't Look Away (2007)
* A Fine Mess (2009)
* Gravity Happens (2011)
* Canyonlands (2016)

### EP:t
* The Other Side (2002)
* Louder Than Words (2004)
* Wild Card (2014)

### Singlet
* Only Fooling Myself (2008)
* Hallelujah (2008)
* Manhattan from the Sky (2009)
* 99 Times (2009)
* Heart in Chains (2011)
* French (2019)

### Promosinglet
* Lift Me Up (2008)
* Angel (2009)
* Sweet Silver Lining (2009)
Kiyoko Shimahara

**Kiyoko Shimahara** (s. 22. joulukuuta 1976) on japanilainen kestävyysjuoksija.

Shimahara sijoittui Osakan MM-kilpailuissa 2007 maratonilla kuudenneksi ajalla 2.31.40. Uransa parhaan maratonajan 2.26.14 hän juoksi Sapporossa elokuussa 2005.

## Lähteet
*
Harumi Hiroyama

**Harumi Hiroyama** (s. 2. syyskuuta 1968) on japanilainen kestävyysjuoksija.

Hiroyama sijoittui Ateenan MM-kilpailuissa 1997 kahdeksanneksi 5 000 metrin juoksussa ajalla 15.21.19. Sevillan MM-kilpailuissa 1999 hän sijoittui 10 000 metrin juoksussa neljänneksi ajalla 31.26.84. Olympialaisissa hän sijoittui 10&nbsp;000 metrillä 20:nneksi Sydneyssä 2000 ja 18:nneksi Ateenassa 2004. Helsingin MM-kilpailuissa 2005 hän sijoittui maratonilla kahdeksanneksi ajalla 2.25.46. Uransa parhaan maratonajan 2.22.56 hän juoksi Osakassa vuonna 2000.

## Henkilökohtaiset ennätykset

* 3 000 metriä: 8.50,40 (1994, Helsinki)
* 5 000 metriä: 15.03,67 (1998, Tukholma)
* 10 000 metriä: 31.22,72 (1997, Tokio)
* Maraton: 2.22.56 (2000, Osaka)

## Lähteet
*
Megumi Ōshima

**Megumi Ōshima** (, o.s. **Tanaka**, s. 4. syyskuuta 1975) on japanilainen kestävyysjuoksija.

Ōshima sijoittui Sevillan MM-kilpailuissa 1999 kymmenenneksi 5 000 metrin juoksussa ajalla 15.17.92. Sydneyn 2000 olympialaisissa hän sijoittui 10 000 metrin juoksussa 13:nneksi ajalla 31.42,18. Pariisin MM-kilpailuissa 2003 hän oli 10&nbsp;000 metrillä viidestoista ajalla 31.47,00. Helsingin MM-kilpailuissa 2005 hän sijoittui maratonilla kymmenenneksi ajalla 2.26.29. Fukuokassa 2006 hän sijoittui maastojuoksun MM-kilpailuissa pitkällä matkalla 25:nneksi ja saavutti joukkuekilpailussa pronssia.

## Henkilökohtaiset ennätykset

* 5 000 metriä: 15.17,92 (1999)
* 10 000 metriä: 31.34,01 (2004)
* Maraton: 2.24.25 (2005)

## Lähteet
*
Miranda Hobbes

**Miranda Hobbes** on fiktiivinen henkilö yhdysvaltalaisessa televisiosarjassa *[[Sinkkuelämää]]* sekä sarjaan perustuvissa kahdessa elokuvassa ja vuonna 2021 alkaneessa ''And Just Like That...'' -sarjassa. Häntä esittää näyttelijä Cynthia Nixon.

## Yleistä
Miranda on ammatiltaan asianajaja. Hän työskentelee lakiasiantoimistossa New Yorkissa. Sarjan edetessä hän pääsee eteenpäin urallaan ja hänestä tulee toimiston osakas. Miranda on hyvin uraorientoitunut, ja työskentelee pitkiä työpäiviä. 

Sarjan alkupuolella Miranda pitää tärkeimpänä päämääränään uralla etenemistä eikä halua hankkia lapsia tai mennä naimisiin. Miranda suhtautuu avioliittoon ja rakkauteen kyynisesti eikä luota helpolla miehiin. Myöhemmin hänen asenteensa lapsia ja avioliittoa kohtaan muuttuvat, mutta työ pysyy silti tärkeänä osana hänen elämäänsä. Mirandalle on tärkeää olla itsenäinen ja vahva ihminen eikä hän näytä helpolla tunteitaan. Pohjimmiltaan hän välittää kuitenkin paljon lähimmäisistään.

## Ihmissuhteet

Mirandan parhaita ystäviä ovat Carrie Bradshaw, Samantha Jones ja Charlotte York. Miranda viettää heidän kanssaan paljon aikaa ja tapaa heitä mm. porukan kantakahvilassa. Ystävät ovat Mirandalle tärkeitä, vaikka välillä hän ajautuukin heidän kanssaan myös riitoihin. Mirandaa ärsyttää välillä muiden naisten tapa puhua jatkuvasti ihmissuhteista. Toisaalta Miranda osallistuu silti itsekin ihmissuhdekeskusteluihin.

Miranda seurustelee sarjan aikana useiden miesten kanssa. Mirandan suurin rakkaus on kuitenkin Steve Brady, joka työskentelee aluksi baarimikkona ja perustaa sittemmin oman baarin. Parin suhdetta vaikeuttavat kuitenkin mm. Mirandan kyyninen asenne parisuhteita kohtaan ja Steven vaikeudet kestää se, että Miranda on häntä varakkaampi ja korkeammin koulutettu. Pari eroaakin useamman kerran, kunnes he menevät lopulta naimisiin. Miranda saa Steven kanssa pojan, Bradyn.

## Aiheesta muualla
* HBO - Sex and the City - Miranda Hobbes sarjan virallisella sivulla 
* Sex and the City - The Movie
* MTV3 - Sinkkuelämää - Miranda Hobbes MTV3:n sivuilla
Sully-sur-Loire

**Sully-sur-Loire** on Ranskan kunta Centre-Val de Loiren alueella Loiret’n departementissa. Se sijaitsee Loirejoen vasemmalla rannalla Orléansin itäpuolella. Kunnan pinta-ala on 43,6 neliökilometriä ja siellä on arviolta 5&nbsp;401 asukasta (vuonna 2016).

## Linna
Sully-sur-Loiren linna (*cháteau*) on 1300-luvulta peräisin oleva loistava esimerkki keskiaikaisesta linnakkeesta. Linnake rakennettiin strategisesti tärkeään Loirejoen ylityskohtaan. Linnaketta laajennettiin kertaalleen Maximilien de Béthunen (1560–1641) johdolla. Béthune oli ensimmäinen Sullyn herttua ja kuningas Henrik IV:n ministeri. Hänet on haudattu linnan maille. Hänen perheensä säilytti linnan omistuksessaan 1900-luvulle asti.

Kuningas Ludvig XIV sekä hänen äitinsä, kuningatar Anna Itävaltalainen ja pääministeri kardinaali Mazarin etsivät turvaa linnasta maaliskuussa 1652 tultuaan ajetuksi Pariisista niin santun *[[Fronde]]*-kapinan aikana.

## Lähteet

## Aiheesta muualla
Friedrich Karl Flick

**Friedrich Karl Flick** (3. helmikuuta 1927 Berliini, Saksa – 5. lokakuuta 2006 Auen, Itävalta) oli saksalais-itävaltalainen yritysjohtaja ja miljardööri.

Flickin isä Friedrich Flick oli Saksan kansallissosialistisen työväenpuolueen perustaja ja jäsen. Friedrich tuomittiin Nürnbergin oikeudenkäynnissä seitsemän vuoden vankeusrangaistukseen.

Flickin teollisuusuvun natsimenneisyys on tuonut sille epäilyttävän maineen, sillä yritys käytti toisen maailmansodan aikana pakkotyössä keskitysleirien vankeja. Lisäksi konserni on ollut julkisuudessa lahjontaskandaalien vuoksi, joihin on sotkeutunut myös Saksan liittokansleri Helmut Kohl.

Flick kuoli vuonna 2006. Kahden vuoden kuluttua hänen ruumiinsa varastettiin sadan kilon painoisen laatan alta. Ruumis palautettiin vuonna 2009.

## Lähteet

## Aiheesta muualla
*Friedrich Karl Flick: Der die Republik verkaufte, Zeitonline
Chuck D

**Chuck D** (oik. **Carlton Douglas Ridenhour**, s. 1. elokuuta 1960, Roosevelt, New York, Yhdysvallat) on yhdysvaltalainen rap-artisti, tuottaja ja Public Enemy-yhtyeen jäsen.

## Diskografia
### Public Enemyn kanssa
Katso Public Enemy diskografia yhtyeen artikkelista.

### Soolo
* *Autobiography Of Mistachuck* (1996)
* *The Black In Man* (2014)

## Lähteet

## Aiheesta muualla
Timmy Lenox

**Timmy Lenox** on yhdysvaltalaisessa *[[Passions]]*-televisiosarjassa esiintynyt hahmo, jota esitti Josh Ryan Evans. Timmy oli Tabitha Lenoxin elävä nukke, joka muuttui oikeaksi neljännellä tuotantokaudella, jolloin Tabitha esitteli Timmyn Tabithan sisarenpoikana. Timmy oli ihastunut Charity Standishiin. Hän joi usein Martimmyjä, jotka hän oli itse sekoittanut ja vihasi Pörrö-kissaa. Timmy ei pitänyt siitä, mitä Tabitha ja Hecuba puuhasivat, mutta hän tiesi, että kummatkin voivat tuhota hänet, jos hän estää heitä. Timmy haavoittui pahasti neljännellä tuotantokaudella taisteltuaan pahan Charityn kanssa. Lopulta Timmy kuoli, mutta jätti sydämensä oikealle Charitylle, että Charity selviäisi.
John Olivas

**John Daniel "Danny" Olivas** (s. 25. toukokuuta 1965 North Hollywood, Los Angeles, Kalifornia) on meksikolaiset sukujuuret omaava yhdysvaltalainen insinööri ja NASAn astronautti.

Olivas syntyi North Hollywoodissa, Kaliforniassa ja kasvoi El Pasossa, Texasissa. Hän suoritti koneenrakennuksen alemman tutkinnon University of Texas at El Pasossa vuonna 1989, ylemmän tutkinnon Houstonin yliopistossa vuonna 1993 ja tohtorintutkinnon koneenrakennuksessa ja materiaalitekniikassa Ricen yliopistossa vuonna 1996.

Olivas on naimisissa elpasolaisen Marie Schwarzkopfin kanssa. Heillä on viisi lasta.

## Ura NASAssa
NASA valitsi Olivasin astronauttikoulutukseen vuonna 1998.  Peruskoulutuksen lisäksi hän perehtyi koulutuksessaan vuosina 1999–2002 robotiikkaan, 2002–2005 avaruuskävelyyn ja avaruussukkulan korjaamiseen kiertoradalla ja vuonna 2006 Kansainvälisen avaruusaseman (ISS) laitteiston kokoonpanoon ja eri moduulien ja vierailevien avaruusalusten integrointiin.  Vuonna 2007 Olivas osallistui avaruussukkula Atlantiksen lennolle STS-117 viettäen 336 tuntia avaruudessa, joista 14 tuntia ja 13 minuuttia kului kahdella avaruuskävelyllä. Lennolla suoritettiin kaikkien aikojen ensimmäiset kiertoradalla avaruussukkulaa korjaavat avaruuskävelyt. Vuonna 2008 hän toimi sukkulamiehistöjen ja ISS:n retkikuntien miehistöjen ja lennonvalvonnan välisenä yhteyshenkilönä (CAPCOM).  

Olivas toimi tehtäväspesialistina 29. elokuuta 2009 laukaistulla avaruussukkula Discoveryn lennolla STS-128. STS-128:lla hän osallistui kolmelle avaruuskävelylle.

## Lähteet

## Aiheesta muualla

* John D. Olivasin elämäkerta NASAn sivulla 
* Spacefacts biography of John Olivas 
* Website special section on Olivas with stories, videos, slideshows and more on kfoxtv.com
* Olivasin sukkulalentoa STS-128 edeltävä haastattelu  (13.8.2009)
Leatherface (yhtye)

**Leatherface** on brittiläinen punk rock -yhtye. Leatherfacen perusti sunderlandilainen Frank Stubbs. Bändin musiikillisen tyylin voi laskea myös hardcore punkin kaltaiseksi.

## Taustaa ja historiaa
Leatherface perustettiin elokuussa 1988. Bändin musiikkia on kutsuttu Hüsker Dün ja Motörheadin välimaastoksi. Frank Stubbsin kummallinen lauluääni luo bändin hardcore-tyylin.

## Diskografia

### Albumit

*Cherry Knowle (1989), Meantime Records
*Fill Your Boots (1990), Roughneck Records
*Mush (1991), Roughneck Records
*Minx (1993), Roughneck Records
*The Last (1994), Domino Records
*Live in Oslo (1995), Rugger Bugger Discs
*Discography Part One (1998), Rejected Records
*Discography Part Two (1998), Rejected Records
*Horsebox (2000), BYO Records
*Dog Disco (2004), BYO Records
*Stormy Petrel (2010), Big Ugly Fish

### DVD:t

* Boat in the Smoke Live DVD (2004)

### Singlet ja EP:t

* Beerpig (1990)
* Razor Blades And Aspirin (1990)
* Smokey Joe (1990)
* Not Superstitious (1991)
* I Want The Moon (1991)
* Seconds Out, Round One (1992)
* Compact & Bijou (1992)
* Hops & Barley (1992)
* Eagle (1992)
* Do the Right Thing (1993)
* Win Some, Lose Some (1994)
* Little White God (1994)
* Your Choice Live Series (1995)
* BYO Split Series, Vol. 1 (1999)
Espanjan parlamenttivaalit 2004

**Espanjan parlamenttivaalit 2004** pidettiin 14. maaliskuuta 2004. Vaalien voittajaksi nousi 8 oppositiovuoden jälkeen Sosialistinen työväenpuolue 164:lla paikalla, ja José Luis Rodríguez Zapaterosta tuli uusi pääministeri. Kansanpuolue sai 148 paikkaa.

## Tulokset
Andrea López

**Andrea López** (s. 7. joulukuuta 1977 Cali, Kolumbia) on kolumbialainen näyttelijä. Hän on näytellyt muun muassa televisiosarjassa *[[Zorro – miekka ja ruusu]]* sekä *Victoria*-nimisessä sarjassa.

## Lähteet
NBA-kausi 1985–1986

**NBA-kausi 1985–1986** oli NBA-liigan 40. kausi. Runkosarja alkoi 25. lokakuuta 1985 ja päättyi 13. huhtikuuta 1986. 8. kesäkuuta loppuneiden pudotuspelien päätteeksi Boston Celtics voitti jo vuosikymmenen kolmannen mestaruutensa kaadettuaan Houston Rocketsin finaalisarjassa otteluvoitoin 4–2.

## Tapahtumia

*  pelattiin Dallasissa ja idän joukkue voitti sen lukemin 139–132. Detroit Pistonsin Isiah Thomas palkittiin ottelun parhaana pelaajana. Vain 170cm pitkä Spud Webb voitti  ja Larry Bird liigan ensimmäisen .
* Kings muutti Kansas Citystä Sacramentoon ja pelasi kotiottelunsa ARCO Arenalla.
* Boston Celtics hävisi 41 kotiottelustaan vain yhden, mikä on NBA:n ennätys. Boston voitti myös kaikki 10 kotiotteluaan pudotuspeleissä.
* Liiga jakoi ensimmäistä kertaa palkinnon kehittyneimmälle pelaajalle. Ensimmäisen palkinnon voitti San Antonio Spursin Alvin Robertson.
* Kaikki Keskilännen divisioonan joukkueet pääsivät pudotuspeleihin, mikä oli ensimmäinen kerta liigan historiassa.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Larry Bird, Boston Celtics
* **Vuoden tulokas:** Patrick Ewing, New York Knicks
* **Vuoden puolustuspelaaja:** Alvin Robertson, San Antonio Spurs
* **Paras kuudes pelaaja:** Bill Walton, Boston Celtics
* **Kehittynein pelaaja:** Alvin Robertson, San Antonio Spurs
* **Vuoden valmentaja:** Mike Fratello, Atlanta Hawks
* **Finaalien MVP:** Larry Bird, Boston Celtics

## Aiheesta muualla
Andientapakulo

**Andientapakulo** (*Scytalopus magellanicus*) on eteläamerikkalainen varpuslintu, joka splitattiin yhdeksitoista lajiksi vuonna 2005.

## Koko ja ulkonäkö
Linnun pituus on 10–12&nbsp;cm ja sen höyhenpuku on pääosin tummanharmaa. Sen olomuoto on peukaloismainen, sillä se pitää lyhyttä pyrstöään pystyssä ja mieluummin juoksee maassa kuin lentää.

## Esiintyminen
Andientapakulot elävät Chilen keskiosista ja Argentiinan länsiosista Tulimaahan noin 453&nbsp;000&nbsp;neliökilometrin laajuisella alueella.

## Elinympäristö
Lajin elinympäristöä on yleensä jonkin vesistön tuntumassa kasvavien metsien alikasvos.

## Lisääntyminen
Katettu pesä on rakennettu sammalista, jäkälistä ja juurikuiduista. Naaras munii kaksi tai kolme munaa.

## Ravinto
Ruokavalio koostuu hyönteisistä ja muista pienistä selkärangattomista.

## Lähteet
Highgaten hautausmaa

**Highgaten hautausmaa** (*Highgate Cemetery*) on Lontoon Highgaten kaupunginosassa sijaitseva hautausmaa. Se perustettiin 1800-luvun alussa parlamentin päätöksellä. Hautausmaan länsiosa otettiin käyttöön 1839 ja itäosa 1854. Hautausmaa rappeutui 1970-luvulla, ja vuodesta 1975 The Friends of Highgate Cemetery -yhdistys on huolehtinut hautausmaan ylläpidosta.

Hautausmaalle on haudattu useita tunnettuja henkilöitä, kuuluisin heistä lienee Karl Marx, jonka hauta on hautausmaan itäosassa. Myös laulaja George Michael, runoilija Christina Rossetti, näyttelijä Ralph Richardson, Sex Pistolsin ja New York Dollsin manageri Malcolm McLaren ja kirjailija Douglas Adams on haudattu Highgaten hautausmaalle. Samoin Aleksandr Litvinenkon hautapaikka on Highgaten hautausmaalla.

## Lähteet
Synttärit

**Synttärit** (*Sixteen Candles*) on John Hughesin käsikirjoittama ja ohjaama teinikomedia vuodelta 1984. Sen pääosia näyttelevät Molly Ringwald, Michael Schoeffling ja Anthony Michael Hall.

Kasvutarinassa 16-vuotispäiväänsä viettävän Samanthan perhe unohtaa täysin tämän juhlapäivän, koska Samanthan isosisko on menossa seuraavana päivänä naimisiin. Elokuvan muita sivujuonia ovat Samanthan ihastus koulussa suosittuun Jakeen ja koulun nörtin ihastus Samanthaan. Kaiken lisäksi häitä viettämään saapuvat myös Samanthan isovanhemmat, joiden mukana saapuu merkillinen vaihto-oppilas. Osa elokuvan keskeisistä kohtauksista tapahtuu Samanthan koulun tanssiaisissa ja niiden jatkoilla. Erilaisten käänteiden jälkeen Samantha lopulta saa syntymäpäiväyllätyksensä.

## Vastaanotto
Molly Ringwald ja Anthony Michael Hall saivat rooleistaan Youth in Film -palkinnon

*[[Video-opas|Video-oppaassa]]* vuodelta 1994 Asko Alanen sanoo *Synttäreitä* John Hughesille tyypilliseksi hyväsydämiseksi nuorisoelokuvaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet
Teppo Salakka

**Eino Teppo Tapani Salakka** (s. 1959) on suomalainen muusikko. Hänen soittimiaan ovat klarinetit (etenkin suuremmat), saksofonit, piano ja kosketinsoittimet, tuuba, kitara, harmonikka, sähköbasso.

Salakka toimi Sibelius-Akatemian tuntiopettajana, sivutoimisena lehtorina ja vs. lehtorina (vapaa säestys ja improvisointi) 1983–1997 sekä Vantaan musiikkiopiston puhallinsoiton tuntiopettajana ja lehtorina 1986–2023. Vapaan säestyksen opettajana hän toimi myös Helsingin OKL:ssa sekä eri kursseilla. 

Salakka on mieskuorojen Keravan Mieslaulajat ja Helsingin Suomalaisen Klubin Kuoro sekä lauluyhtyeiden Tixie Jive ja Bulevardin Taxi johtaja. Aiemmin hän on johtanut mieskuoroja Rautateiden Mieslaulajat Helsinki, Vantaan Laulu, Runebergskören Porvoo ja Järvenpään Mieslaulajat. Hän on ollut myös Mieskuoroliiton musiikkilautakunnan jäsen sekä sen taiteellinen johtaja 2009–2012. Grani Big Band -orkesteria Salakka johti 2011–2014. Kilven Kuoroa Salakka johti vuosina 1987–2000.

Salakka on säveltäjä ja sovittaja. Hänen säveltämiään ovat muun muassa Eelis Artellin runoihin perustuvat juomalaulut ”Dionysos” ja ”Hiprakassa” mieskuorolle, sekä sarja ”Kolme karjalaista kansanrunoa karhusta” sekakuorolle. Hänen sovituksiaan on julkaistu irtonuotteina ja kokoelmissa, ja niitä ovat levyttäneet eri kuorot ja yhtyeet, muun muassa Grani Big Band levyllään ”Jump For Joy”. Salakka on saanut sävellyskilpailuvoittoja ja palkintosijoja kotimaisissa kilpailuissa. 

Salakka toimii muusikkona eri kokoonpanoissa, eri solistien ja muusikkojen kera ja free lance -pohjalta tarpeen mukaan. Lisäksi hän on toiminut teatterimuusikkona ja kapellimestarina (Svenska Teaternin ”La cage aux folles” -produktion toinen kapellimestari-puhallinmuusikko 2009–2011), sijaisena eri orkestereissa (Niinisalo, Vaasa, Sinfonia Lahti) ja teatterimuusikkona muun muassa Lahdessa. Yhtyemuusikkouran Salakka aloitti lahtelaisessa progressiivista rockia soittaneessa Haikara-yhtyeessä. 

Levytyksiä kuoronjohtajana, yhtyemuusikkona, pianistina, säveltäjänä ja sovittajana. Merkittävin levytys on cd ”Fragmented Visions”, maailman ensimmäinen klassinen kontra-alttoklarinetin kokonaislevytys (2017). Yhdysvalloissa arviointimenestyksen saanut cd sisältää pohjoismaisia sooloteoksia sekä pianosäestyksellisiä teoksia. Jatkona sille "Urban Visions" -cd 2021. 

Tasavallan presidentti myönsi Teppo Salakalle 11.6.2020 musiikkineuvoksen arvonimen monipuolisesta musiikkitoiminnasta niin kuorotyön, opetuksen kuin oman musiikintekemisen puitteissa.

## Lähteet
Eurooppatie E136

**E136** tai **Eurooppatie 136** on Ålesundin ja Dombåsin välinen eurooppatie Norjassa. Tien kokonaispituus on 223 kilometriä.

## Lähteet
Rauma (joki)

**Rauma** on Norjassa, Rauman ja Lesjan kuntien alueella, Romsdalenin laakson pohjalla virtaava joki. Se laskee Lesjan kunnassa sijaitsevasta Lesjaskogsvatnet-järvestä pohjoisempana sijaitsevaan Romsdalsfjorden-vuonoon Rauman kunnassa.

Joen suiston kohdalla Romsdalsfjordenin rannalla sijaitsee Åndalsnesin kaupunki. Eurooppatie 136 kulkee joen vierellä koko joen pituudelta.

## Lähteet

## Aiheesta muualla
Laura Marx

**Jenny Laura Marx** (vuodesta 1868 **Laura Lafargue**; 26. syyskuuta 1845 Bryssel, Belgia – 26. marraskuuta 1911)  oli Karl Marxin ja Jenny von Westphalenin toinen tytär. Hän meni 1868 naimisiin Paul Lafarguen kanssa. He tekivät yhdessä itsemurhan.

## Elämä ja kuolema Paul Lafarguen kanssa
Laura Marx syntyi Brysselissä. Paul Lafargue oli nuori ranskalainen sosialisti, joka tuli  Lontooseen 1866 työskentelemään ensimmäisessä internationaalissa. Hän ystävystyi Karl Marxin kanssa ja tutustui Marxin perheeseen, etenkin Laura Marxiin, joka rakastui Lafargueen. 

Paul ja Laura avioituivat 1868 ja he aloittivat vuosikymmenien mittaisen poliittisen yhteistyön. He käänsivät Marxin teoksia ranskaksi ja levittivät marxismia Ranskassa ja Espanjassa. He elivät pääosin Friedrich Engelsin taloudellisen tuen varassa. Engelsin kuoltua 1895 he saivat perinnöksi kohtalaisen rahasumman. 

Vanheneva pariskunta teki 1911 itsemurhan yhdessä todettuaan, ettei heillä enää ollut mitään annettavaa liikkeelle, jolle he olivat omistautuneet koko elämänsä. Itsemurhaviestissä Paul Lafargue kirjoitti: 

Lafarguet on haudattu Pariisin Père-Lachaisen hautausmaalle.

## Lähteet
Art Coulter

**Arthur Edmund Coulter** (31. toukokuuta 1909 Winnipeg, Manitoba – 14. lokakuuta 2000) oli kanadalainen jääkiekkoilija, joka pelasi puolustajana. Hän edusti ammattilaisena New York Rangersia ja Chicago Black Hawksia National Hockey Leaguessa. Coulter pelasi 11 NHL-kautta vuosien 1931 ja 1942 välillä. 

## Saavutuksia ja palkintoja
* New York Rangersin kapteeni 1937–42
* Stanley Cup (1934 & 1940)
* ssä (1935, 1938, 1939 & 1940)
* Hockey Hall of Fameen 1974 
* Manitoba Hockey Hall of Famen kunniajäsen

## Aiheesta muualla
* Legends of Hockey: Art Coulter
*
* Art Coulterin elämäkerta Manitoba Hockey Hall of Famessa
57/55 J

**57/55 J** eli *57 mm 55 kaliiperimitan rannikkotykki mallia Jokinen* oli Suomessa jatkosodan aikana kehitetty kevyt rannikkotykki. Tykki oli ensimmäinen kokonaan Suomessa kehitetty rannikkotykki, ja sillä oli tarkoitus korvata vanhemmat 57&nbsp;mm Nordenfelt- ja Hotchkiss-tykit. Ase osoittautui kuitenkin epäonnistuneeksi, eikä sitä valmistettu kuin 11 kappaletta.

## Historia

57/55 J kehitettiin Suomessa korvaamaan vanhemmat 57&nbsp;mm Nordenfelt- ja Hotchkiss-tykit, jotka olivat muuten vielä kelvollisia mutta joissa oli kehnot tähtäimet. Merivoimien esikunnan operatiivisella osastolla oli myös muuten innostusta kotimaisten tykien valmistamiseen. Insinöörieverstiluutnantti Antero Albert Jokisen suunnittelema ase perustui vanhempiin Nordenfelt- ja Hotchkiss-tykkeihin, ja prototyyppi valmistui Helsingin Laivastoasemalla vuonna 1941. 50 tykin sarja tilattiin Valtion Tykkitehtaalta (VTT) Jyväskylässä vuosien 1941 ja 1942 taitteessa, mutta vain 10 tykkiä ehdittiin saada valmiiksi vuosina 1944-1945. Kokonaismääräksi jatkosodan lopussa tuli 11, sarjavalmisteiset + prototyyppi.

## Suunnitteluvirheet

Tykkejä koeammuttaessa Jyväskylässä todettiin puoliautomaattikoneiston luistin taipuvan. Se olisi siis pitänyt uusia. Myös tykin ampumatarvikkeet tuottivat vaikeuksia: tykki suunniteltiin alun perin 900&nbsp;m/s lähtönopeudelle putkipaineen ollessa 2&nbsp;800 atm, mutta kaksi vuotta myöhemmin samasta ruudista tehty panos antoikin 3&nbsp;500 atm mikä kulutti putkea aivan liikaa. Jokinen suunnitteli tyytyä 800&nbsp;m/s lähtönopeuteen, mutta loppujen lopuksi lähtönopeus pudotettiin 660–670&nbsp;m/s, eli suunnilleen samaan kuin vanhemmillakin 57&nbsp;mm tykeillä. Myöhemmin Antero Jokista on kritisoitu yrityksestä tehdä liiankin hyvää tykkiä ottamatta huomioon teollisuuden valmiutta valmistukseen.

## Palveluskäyttö

Jokiset otettiin hätäratkaisuna käyttöön 1950-luvulla paikkaamaan rannikkotykistön harjoituskaluston puutetta. Vanhemmat 57&nbsp;mm tykit olivat loppuunkuluneet ja 76&nbsp;mm tykit olivat vielä varauskalustona, joten varastoista kaivettiin jo poistettuja tykkejä uudelleen käyttöön. Ainakin joitakin Jokisia käytettiin selkäputkina 234/50 Be ja 305/52 O -tykeissä. Vielä 1960-luvun alussa tykit kunnostettiin ja selkäputkina olleisiin lisättiin aikaisemmin poistetut osat, mutta jo 1965-1966 tykit poistettiin käytöstä ja siirrettiin Asevarikko 5:een.

## Lähteet

## Aiheesta muualla
* Rannikon Puolustaja -lehden artikkeli 57/55 Jokisesta
Kalervo Friman

**Soini Kalervo Friman** (s. 1947) on joutsalainen liikemies ja kokoomuksen kunnallispoliitikko. Hän on toiminut muun muassa rakennusliike Keski-Suomen Voimarakentajat Oy:n johtajana sekä monien muiden yritysten toimitusjohtajana tai hallituksissa. Joutsan kunnallispolitiikassa hän on vaikuttanut 1970-luvulta alkaen.

Friman on yksi urheiluseura Joutsan Pommin entisistä taustavaikuttajista. Hän oli perustamassa hyvin menestynyttä Pommin hiihtotiimiä. Kalervo ”Konsta” Friman toimi muutaman vuoden ajan hiihtäjä Matti Heikkisen managerina.

## Lähteet
José Hernández (astronautti)

**José Moreno Hernández** (s. 7. elokuuta 1962 French Camp, Kalifornia, Yhdysvallat) on meksikolaiset sukujuuret omaava yhdysvaltalainen insinööri ja NASAn astronautti.

Hernández pitää Stocktonia kotikaupunkinaan Kaliforniassa. Hänen perheensä on alun perin La Piedadista, Michoacánista, Meksikosta. 25. elokuuta 2009 Hernández sanoi keskustelussaan Meksikon presidentti Felipe Calderónin kanssa, että hän asui puolet elämästään La Piedadissa ja puolet Yhdysvalloissa. Lapsena Hernández työskenteli yhdessä perheensä kanssa Kalifornian pelloilla keräten satoa ja siirtyen kaupungista toiseen.  Hän kävi useita kouluja ja oppi puhumaan englantia vasta 12-vuotiaana.  Hernández osallistui 29. elokuuta 2009 laukaistulle avaruussukkulalennolle STS-128. Hernández toimi myös Johnsonin avaruuskeskuksen Materials and Processes osaston johtajana. Hän kehitti aikaisemmin digitaalista mammografialaitteistoa Lawrence Livermore National Laboratoryssa.

## Koulutus
*B.S., sähkötekniikka, University of the Pacific, 1984.
*M.S., sähkötekniikka ja ohjelmistotuotanto ("Electrical & Computer Engineering"), University of California-Santa Barbara, 1986.

Hernández työskenteli vuosina 1987–2001 Lawrence Livermore National Laboratoryssa, Livermoressa, Kaliforniassa.

Hernández on naimisissa ja hänellä on viisi 6–14-vuotiasta lasta. Puoliso Adelalla on meksikolainen ravintola nimeltään Tierra Luna Grill ("Maa Kuu Grilli"). 
## Ura NASAssa

Vuonna 2001 Hernández liittyi Johnsonin avaruuskeskukseen  Houstonissa, Texasissa. Hän tutki ja kehitti avaruusaluksien ja lentokoneiden rakenteissa, voimalähteissä ja työntöjärjestelmissä käytettyjä materiaaleja sekä tutki säteilyn vaikutusta sähköjärjestelmiin. Hän valvoi ja testasi myös alihankkijoiden käyttämiä materiaaleja.

Hernández valittiin toukokuussa 2004 NASAn astronauttikoulutukseen, minkä hän suoritti helmikuussa 2006. Peruskoulutuksen jälkeen hänet nimitettiin Kennedyn avaruuskeskukseen avaruussukkuloiden laukaisu- ja laskeutumisvalmistelujen tukitehtäviin. Hän työskenteli lukuisissa teknisissä tehtävissä ennen kuin hänet 15. heinäkuuta 2008 valittiin 29. elokuuta 2009 laukaistun avaruussukkulalento STS-128:n tehtäväspesialistiksi. Kiertoradalla ollessaan hän kertoi Twitterissä kokemuksistaan. 

## Lähteet

## Aiheesta muualla

* José Hernándezin kotisivut 
* Hernándezin elämäkerta NASAn sivulla 
* Spacefacts biography of José Hernández 
*  José Hernándezin sukkulalentoa STS-128 edeltävä haastattelu  (10.8.2009)